CELEX: C2005/082/35
Language: sk
Date: 2005-04-02 00:00:00
Title: Vec C-51/05 P: Odvolanie podané dňa 9. februára 2005 (faxom zo 7. februára 2005) Komisiou Európskych spoločenstiev proti rozsudku Súdu prvého stupňa Európskych spoločenstiev (druhá komora) z 23. novembra 2004 vo veci T-166/98, Cantina sociale di Dolianova a iní proti Komisii Európskych spoločenstiev

2.4.2005   
            
            
               SK
            
            
               Úradný vestník Európskej únie
            
            
               C 82/17
            
         Odvolanie podané dňa 9. februára 2005 (faxom zo 7. februára 2005) Komisiou Európskych spoločenstiev proti rozsudku Súdu prvého stupňa Európskych spoločenstiev (druhá komora) z 23. novembra 2004 vo veci T-166/98, Cantina sociale di Dolianova a iní proti Komisii Európskych spoločenstiev
   (Vec C-51/05 P)
   (2005/C 82/35)
   Jazyk konania: taliančina
   Komisia Európskych spoločenstiev podala dňa 9. februára 2005 (faxom zo 7. februára 2005) odvolanie na Súdny dvor Európskych spoločenstiev, ktorým navrhuje čiastočné zrušenie rozsudku Súdu prvého stupňa Európskych spoločenstiev (druhá komora) z 23. novembra 2004 vo veci T-166/98, Cantina sociale di Dolianova a iní proti Komisii Európskych spoločenstiev. Odvolateľa zastupujú C. Cattabriga a L. Visaggio.
   Odvolateľka navrhuje, aby Súdny dvor:
   
               1.
            
            
               zrušil rozsudok Súdu prvého stupňa z 23. novembra 2004 vo veci T-166/98, Cantina sociale di Dolianova a iní proti Komisii Európskych spoločenstiev v časti, v ktorej vyhovel žalobe o náhradu škody podanej proti Komisii a v dôsledku toho
            
         
               2.
            
            
               rozhodol právoplatne o spore, zamietol uvedenú žalobu ako neprípustnú
            
         
               3.
            
            
               zaviazal Cantina sociale di Dolianova a ďalších žalobcov prvostupňového konania nahradiť trovy prvostupňového a odvolacieho konania
            
         Dôvody odvolania a hlavné tvrdenia
   Komisia ohraničuje toto odvolanie na body 129 až 150 rozsudku Súdu prvého stupňa týkajúce sa určenia dies a quo päťročnej premlčacej lehoty stanovenej v článku 46 Štatútu Súdneho dvora. Podľa názoru Komisie posúdenie urobené v tejto súvislosti v napadnutom rozsudku – v dôsledku ktorého deň, kedy začína plynúť uvedená lehota sa zhoduje s okamihom, kedy družstvá ako žalobcovia si mohli uvedomiť, že nezískajú peňažné plnenie spočívajúce v pomoci Spoločenstva prostredníctvom záruky zriadenej v danom čase DAI v prospech AIMA – je výsledkom zjavného právneho omylu.
   Totižto s cieľom stanoviť dies a quo premlčacej lehoty pre podanie žaloby predloženej družstvami ako žalobcami, Súd prvého stupňa nemohol vôbec vziať do úvahy skutočnosť, že od roku 1983, nariadenie (EHS) č. 2499/82 (1) objektívne zapríčinilo škodu uvedeným družstvám, Súd prvého stupňa sa naopak zameral na vnímanie, ktoré mali spomínané družstvá zo škodlivých účinkov. Súd prvého stupňa nepovažoval za dostatočnú okolnosť, že žalobcovia vedeli, že im vznikla škoda vyplývajúca z uplatnenia nariadenia č. 2499/82; okrem toho považoval za nevyhnutný celkom subjektívny prvok, t.j. skutočnosť, že žalobcovia si boli vedomí, že sa môžu domôcť splnenia ich nárokov len prostredníctvom žaloby o náhradu škody podanej proti Komisii.
   Takýto prístup je v rozpore s ustálenou súdnou praxou ako aj so zásadou právnej istoty.
   
      (1)  Ú. v. ES zo 16. septembra 1992, s. 16 (toto nariadenie nie je už účinné)